Troglosironidae

Troglosiro

Troglosironidae er en gruppe av edderkoppdyr som tilhører ordenen vevkjerringer (Opiliones). Familien er bare kjent fra Ny-Caledonia, der det finnes minst 13 arter. Fylogenetiske analyser kan tyde på at det er en meget gammel gruppe, et eksempel på hvor unik faunaen på Ny-Caledonia er.

Utseende 
Små (kroppslengde marksimalt 2,5 mm), blinde vevkjerringer med forholdsvis korte bein. Ryggplatene er vokst sammen til ett sammenhengende skjold, men man kan se segmentgrensene som grunne tverrfurer. På hver side av forkroppen er det en kjegleformet knøl.

Levevis 
Mange av de kjente artene lever mellom løvstrø i skog, særlig fuktige skoger, men det er også noen som lever i huler.

Utbredelse 
Familien er bare kjent fra Ny-Caledonia.

Systematisk inndeling 

 Edderkoppdyr (Arachnida)
 Vevkjerringer (Opiliones) 
 underorden Cyphophthalmi Simon, 1879
 overfamilie Sironoidea
 familie Troglosironidae Shear, 1993
 slekten Troglosiro Juberthie, 1979
 Troglosiro aelleni Juberthie, 1979 (huler)
 Troglosiro juberthiei Shear, 1993 (løvstrø i høytliggende skog)
 Troglosiro longifossa  Sharma & Giribet, 2005
 Troglosiro ninqua Shear, 1993 (fuktig skog)
 Troglosiro platnicki Shear, 1993 (fuktig skog)
 Troglosiro raveni Shear, 1993 (tørr skog)
 Troglosiro tillierorum Shear, 1993 (fuktig skog)
 Troglosiro brevifossa Sharma & Giribet, 2009
 Troglosiro monteithi Sharma & Giribet, 2009
 Troglosiro oscitatio Sharma & Giribet, 2009
 Troglosiro sheari Sharma & Giribet, 2009
 Troglosiro urbanus Sharma & Giribet, 2009
 Troglosiro wilsoni Sharma & Giribet, 2009

Kilder 
 Sharma, P. og Giribet, G. (2005) A new Troglosiro species (Opiliones, Cyphophthalmi, Troglosironidae) from New Caledonia. Zootaxa 1053: 47-60. 
 Sharma, P. og Giribet, G. (2009) The family Troglosironidae (Opiliones: Cyphophthalmi) of New Caledonia. I: Grandcolas, P.(red.), Zoologia Neocaledonica 7. Biodiversity studies in New Caledonia. Mémoires du Muséum national d’Histoire naturelle, 198: 205-246. ISBN 9782856536186 ISSN: 1243-4442
 Sharma, P. og Giribet, G. (2009) A relict in New Caledonia: phylogenetic relationships of the family Troglosironidae (Opiliones: Cyphophthalmi). Cladistics, 25: 279-294.

Eksterne lenker 
 

Vevkjerringer
Edderkoppdyr formelt beskrevet i 1993